rlitschk/wikidir huggingface dataset:
Dr Volvo 240 isch äs Modäll vum schwedischä Autoherschtellär Volvo. Der Volvo 240 isch s Nachfolgemodäll vum Volvo 140 und isch vu 1974 bis 1993 baut cho. Äs isch zur damaligä Ziit z wichtigscht Modäll vu Volvo xi und hät uber Wiiterbeschtoo oder Niedergang von der Firma entschiedä. Vor alläm ufm wichtigä US-Amerikanischä Markt hätt dLimousinä vill Cheufär gfunnä, in Europa hingegä eher der klassisch Combi. Äs sind denn verschiedeni Carosserievariantä baut cho: 2- oder 4-Türigi Limousinä, Combi, Coupé oder Sonderversionä wiä verlegneräti Limousinä und Combi und mit der Basis au Chrankä- und Beschtattigsfahrzüg. Produktionszahlä gmäss Volvo: Insgesamt 2,8 Millionä, 1 Million Combis, 1,6 Millionä Limousinä und 200.000 Coupés. Der 240er isch mit verschiednä Benzin- und Dieselmotorä baut cho: D' 4-Zylinder Benziner nach 1976 sind all nachm gliichä Baumuschter entwicklät xi: Graugussblock, Zahriemä, Lichtmetall-Zylinderchopf und -Chölbä, obäliggendi Nochäwellä mit Zahriemä. D' V6-Benziner sind us der Kooperation vu Volvo mit Peugeot und Renault entschtannä. D' 6-Zylinder-Reihä-Diesel sind vu VW zuäkauft und für teils Märkt au nu mit 5 Zylinder ahbottä cho. D' Benziner geltät als überuus robuscht, d'Diesel weniger. All Motorä sind mit 4-Gang-Getriebe mit und ohni Overdrive (Laycock-de-Normanville) oder schpäter mit 5-Gang-Getriebe, oder denn mit 3-Stufä-Automat (Borg-Warner) und schpäter mit
f Konj (uf serbokroatisch Ross) isch en Bärg im Südweschte vu Bosnie und vu de kroatische Dalmatia. Dr Berg isch en Tail vum Kamešnica-Gebirg. Er liit a de Grenze vu de beidne Länder, de gösser Tail isch uf em Gebiet vo Bosnie und Herzegowina. Dr Bärg isch 1852 m und bütet bi guetem Wetter e Uusicht über d Adria ah. Dank dr guete geografische Position isch dr Konj mit sinere Umgebig e bevorzugts Wohngebiet für Pflanzä und Tier. Dr Bärg und sini Umgebig isch belebt vu Wölf, Lüchs und Bäre. Au zeigt sini Umgebig viil Höhlene und es hät Wanderwäg. Im Johr isch dr Bärg bis zu sechs Mönet lang mit Schnee zuedeckt. Commons: Konj (Kamešnica) – Sammlig vo Multimediadateie
Die Libanesisch Republik isch en Staat in Vorderasie und wird im allgemeine Sprachgebruch als Libanon bezeichnet. De Libanon gräntzt a Syrie, Israel und as Mittelmeer und zehlt zu de Maschrek-Staate. Er isch vorallem für sini religiös Diversität bekannt und für si kulturelli Offeheit, was im arabische Ruum eender sälte vorchunnt. Öppe 54 % vo de Bevölgerig sind Moslems (27 % Schiite; 27 % Sunnitä). Chrischte bildet mit 41 % (21 % Maronitä; 8 % Griächisch Orthodox; 4 % Armenisch Orthodox; 3 % restlichi Sekte) die zweitgröscht Religionsgruppä im Libanon. Die reschtliche 5 % sind Druse, wo nüme zu de Schiite grächnät wärdet. Da de Libanon i de letschte 50 Jahr e sehr starchi Landflucht ufwist, zum Tail weg em Bürgerchrieg, wo s Land meriri Johrzent erschütteret het, lebt de Grossteil vo de Bevölkerig i Städt, vor allem i de Hauptstadt Bairut und Vorort. Dört lebet meh als d'Helfti vo de Libanese und no meh schaffet da. Grössti Städt mit Iwohnerzahl (gschätzt; sit 1932 häts kai offizieli Volkszählig me ge) Bairut (Hauptstadt) 2.100.000 Iw. Tripoli 500.000 Iw. Zahlé 200.000 Iw. Sidon 100.000 Iw. Tyros 70.000 Iw. Chmestar 50.000 Iw. Die vier höggste Staatsämter si für bestimmti religiösi Grubben reserviert: Dr Staatsbresidänt
S' Migration-Audio-Archiv, i de eigene Schriibwis migration-audio-archiv, churz maa gnännt, isch e „Sammlig vo Migrationsgschichte, wo me lose chan. Es isch z Köln. I dem syt em Jahr 2004 entschtandene Hörarchiv, wo e Radioqualität hät, wärde vorzue ächti Iiwanderigsgschichte vo Migrante vo allne Nationalitäte in Dütschland dokumentiert, für e allgemeini Öffentlichkeit uufgnoo und in verschiedene Möglichkeite dargschtellt. 2007 isch die läbigi Website vo dem Projäkt für de Grimm Online Priis nominiert worde. D Entscheidig über d' Priisträger wird am 20. Juni 2007 in Chöln im Rahme vo de Priisverleihig bekannt ghä. Uf Dütsch Internetpräsenz www.migration-audio-archiv.de Uf Dütsch audioweb Grimme-nominiertes Audioweb Uf Dütsch WDR-Reader zue de Archiv-Sändigsreihe Erläbti Gschichte, 12. November 2006 bis am 3. Dezember 2006 Uf Dütsch Ausfüehrlichi Bericht über s' maa vom November 2005 (Goethe-Institut Dossier) Landeszentrale für politische Bildung Baden Württemberg: Migration und Integration – Links. Archiviert vom Original am 18. Februar 2007; abgruefen am 26. Mai 2007.
D Färöer, au Färöer-Insle, poetisch au Føroyaland, uf dütsch übersetzt „Schafinsle“) isch en im Mittelalter entdeckti und besidleti Inselgruppä im Nordatlantik zwüsched dä Britische Insle, Norwege und Island. Zämezellt sinds 18 Insle, wo alles in allem rund 1395,74 km² gross sind und rund 48.317 Iwohner hend. Di einzig Insle, wo nid permanänt Lüt wohne, isch Chli-Dimun. Politisch ghöre d Insle zue Dänemark. Si sind aber, wiä Grönland, än „glichberächtigti Nation“ innerhalb vom Chönigrich Dänemark, scho sit 1948 witgehend autonom und hend mit em Løgting eis vode ältischde Parlamänt vode Wält. S git e Gsetz, dass immer zwe Abgordneti vode Färinger (wiä d Inwohner vom Archipels heißed) im dänischä Folketing sitzed. D Färör sind im Gägäsatz zu Dänemark nöd Mitglid vode Europäischä Union und ghöred noch em Art. 3 Abs. 1 ZK nöd zum Zollgebiät vode Gmeinschaft, sind aber mit zwe Delegiertä im Nordischä Rat verträte. Zämä mit Island bildet sie sitem 1. November 2006 än Wirtschaftsunion. Island, Grönland und d Färör schaffet sit 1985/1997 im Westnordische Rat zämä. Zu dä britischä Regionä Shetlandinsle, Orkneys und Hebride entwicklet sich zuesätzlichi gueti Verhältnis vode ussepolitische Zämärbeit. Wichtigschde Erwerbszwig vode 48.000 Färinger isch sit Ände vom 19. Jahrhundert d Fischeri und d Wirtschaft,
Der Citroën BX isch äs Auto wo vu 1982 bis 1994 baut worre isch. D'Limousinä "Berline" isch im Citroën-Werch in Rennes iner Bretagne sowiä im schpanischä Vigo, der Combi "Break" bi der Firma Heuliez härgschtellt cho. Vorteilä vum BX sind ds sehr komfortabli Fahrwärch und di trotzdem guäti Schtrassälaag, der grüümig Innärum, di übersichtlich Carosserie und di sparsamä und trotzdem rassigä Motorä. Der BX isch relativ guät roschtgschützt xi, und äs schtönd hüt na verhältnismässig vill vu denä Autos im Betrieb. D' Entwickligsarbätä am Citroën BX hend schu im Jahr 1977 ahgfangä. Nach der Iigliederig vu Citroën in PSA, Peugeot Citroën-Konzern hät d'Ära vu där Plattform-Schtrategie ahgfangä. S' neui Mittilklass-Modäll selti möglichscht vill Teili usm Peugeot-Regal bezüchä, derbii aber au mit der markätypischä Hydropneumatik usgschtattät cho. Der Design-Entwurf isch vum Bertone-Designer Marcello Gandini urschprünglich fer Volvo, als Studiä "Tundra" vu 1979 entworfä cho, und im Citroën-Designzentrum Vélizy ama Fiinschliff unerzogä cho. Di kantig BX-Carosserie isch mit nu halb so vill Schweisspunkt wiä ds Vorgengermodäll Citroën GSA uscho. Si isch bereits mit Hilf vu Computer (CAD) entwicklät. Äs isch bsundrä Wert uf Liichtbau gleit wordä, d'Heckklappä/Coferraumdeckäl, d'Siitäschiibä in dä C-Süülä bi dä Limousinä und bi dä meischtä aber nid bi allnä
D Liste vo de Nationalitätszeiche hät d Nationalitätszeiche vo de Länder dinne, wo bi de Chraftfahrzüg vorgschribe sind. Erlütrige zu de Liste: * nöd-offizielli Abchürzige ** Do isch e Verwechslig mitem internationale Zaiche för s Diplomatischi Korps (CD = corps diplomatique) mögli Inhaltsverzeichnis A B C D E F G H I J K L M N O P Q R S T U V W X Y Z Inhaltsverzeichnis A B C D E F G H I J K L M N O P Q R S T U V W X Y Z Kfz-Kennzeichen Ländercode Liste vode olympische Mannschaftschürzel Vollständigi Liste vode Top Level Domains UN Economic Commission for Europe, Working Party on Road Transport (WP.11)
De Yann Wehrling (* 3. Juli 1971 ze Strosburi) ésch e elsassisch´r Zeichn´r un Illuschtrator un e frànzeesch Politik´r. `R ésch Kàndidat én de Législatives, de Parlaments-Wahle ém Jüni 2007. Àls e Illuschtrator g´heert`r zue de gross G´meinschàft vun Zeichn´r üss`m Elsass mét`m "Iw`rvàt`r" Hansi, `m "Star" Tomi Ungerer, `m Jean Dentinger, `m Raymond Piela, `m Alain Kauss, `m Joël Roche, `m Marc Sinninger usw.. Strich un b´sund´rsch de Morbidität vun mànchi Theme erinnere licht àn de bekànnteschti vun sini Kollege (Ungerer). De Vornàmme Yann ésch bretonisch, integréert si àww´r mét´m Familienàmme mét sinem "germanique" Klang. De Yann Wehrling ésch schun 1988 Adhérent vum Natürschutz-V´rein «France Nature Environnement» wore, un ém Johr druff vun de frànzeesch grien (ökologistisch) Partei Les Verts. Én de Zit d´rnooch het´r bim MAN (Mouvement pour une Alternative Nonviolente), wo én Strosburi `s Bureau met de regional Sektion vun de Grieni geteilt het, sin´r Zivildienscht àbg´leischt. Vun 1992 bis 1994 ésch´r secrétaire national gsin vun "EcoloJ", wie domols de Jugend-Branche vun de frànzeesch Grieni gsin ésch. Nooch`m Àbschluss vun sini Studie àn d´École supérieure des arts décoratifs de Strasbourg, 1994, het´r sich àls e Illuschtrator professionaliséert un Zeichnunge én Beech´r un àn de Télé(vision), b´sund´rsch de
De William Wyler (* 1. Juli 1902 ze Milhüüse, Elsass, unt´r`m Nàmme Willi Wyler; † 27. Juli 1981 én Los Angeles, Californie, USA) ésch e amerikànisch Filmregisseur un Produzent gsin. `R het b´riehmti Film g´màcht wie "Ben Hur", "Roman Holiday" ("Ein Herz und eine Krone") od´r "The Big Country" ("Weites Land"). `R het drei Oscars àls bescht Regisseur g´wunne un ésch noch nin mol nominéert gsin. `R ésch öi mét`m Golden Globe Award un 1957 mét de "Goldeni Palme" (Cannes) geehrt wore. De Wyler ésch én Milhüüse, wo domols ém Reichsland Elsass-Lothringen Teil vum ditsche Rich gsin ésch, àls Sohn vum-e jidisch Schniid´r gebore. Nooch e Formation àls Köifmànn e.a. ze Lausanne, ésch`r gànge Müssik studiire àm Nàtionale Konservatorium ze Bàriss. Dert ésch`r öi mét`m Filmproduzent Carl Laemmle z´sàmmekumme, e entfernt Cüssin vun sin´r Mued´r, wu `ne én de USA ing´làde het (1921). Noochhär het `r sin´r Vornàmme vo Willi uf Willy und denn William "amerikàniséert" ! Ém 2. Waltkriej ésch de Wyler z´r Armee gànge un het mehreri Filme éww`r de Bombardiirung vun de ditschi Stäedt gedrajt. 1925 - Crook Buster 1926 - The Gunless Bad Man 1926 - Ridin' for Love 1928 - Anybody Here Seen Kelly? 1929
Harry Potter isch e seli populäri Fantasy-Romanreihe vu dr änglische Schriftstelleri Joanne K. Rowling. Verzellt wird d Gschicht vum Titelheld Harry James Potter, eme Schieler vum britische Zauberinternat Hogwarts, un syne Konfrontatione mit em bese Magier Lord Voldemort un däm syne Gfolgslyt, dr sognännte Dodässer. E jeder vu dr sibe Bänd bschrybt ei Schueljohr un dodermit ei Johr im Läbe vum Harry. S fangt aa mit sym elfte Geburtstag. Dr Band 1 isch anne 1997 erschine (uf Dytsch 1998), dr Band 7 isch am 21. Juli 2007 uf Änglisch un am 27. Oktober 2007 uf Dytsch usechuu. Die Reihe cha verschidene literarische Gattige zuegordnet wäre. Näbe ere Yyornig as Fantasy-Literatur wyst d Harry-Potter-Heptalogii au Eigeschafte vun eme Entwickligsroman oder eme Bildigsroman uf. Zmeischt wird si as Jugedliteratur ufgfasst, au wänn au vil Erwagseni si läse. D Handlig vu dr Bänd 1 bis 6 spilt sich vor allem z Hogwarts ab, wu zem Läbesmittelpunkt vum Harry un syne neje Frynd wird, em Ron Weasley un dr Hermione Granger (in dr dytsche Ibersetzig heißt si Hermine). Jede Band behandlet d Ereignis vu eim Schueljohr. Jedes Johr lehrt dr Harry, un mit ihm au dr Läser, neji Ort un neji Lyt chänne, au
S gotische Alphabet isch d Schrift wo de Wulfila, de erschti Bischof vo de Gote erfunde het, um d Bible i s Gotische z öbersetze. Er het as Vorlag s Griechische Alphabet gnoo und da mit latinische Buechstabe und Ruune ergänzt. Nochem griechische Vorbild het er jedem Buechstabe e Name gee, wo zum Tail mit de Ruunenäme öberistimet. Zudem het jede Buechstabe nochem griechische Vorbild e Zaalewert, demit me au het chöne Zaale ufschriibe. Hiwiis: S Sternli * zaigt aa, as die Wörter i de öberlifrete gotische Text nöd vorchömed und drum die Form, wo aggee werd, nume erschlosse isch. Wolfgang Krause: Handbuch des Gotischen. München 1968. Siegfried Gutenbrunner: Über den Ursprung des gotischen Alphabets. i: PBB 72 (1950), S. 500-508. Piergiuseppe Scardigli: Artikel "Gotische Schrift" im Reallexikon der Germanischen Altertumskunde Bd. 12 (1998)
De Bezirk Oute im Kanton Soledurn erstreckt sich uf d Stadt und Umgebig vo Oute. Er ghört zu de Amtei Oute-Gösge, isch 80,60 km² gross un zellt 50'513 Iwohner (Ende 2006). D Stadt und de Bezirk Olten verwände s gliche Wappe. Commons: Bezirk Oute – Sammlig vo Multimediadateie André Schluchter: Bezirk Oute. In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023
De Thomy Widmer (* 15. Juli 1962) isch en Schwyzer Artischt und de Erfinder vo de populäre Chinderfigur Murmi. Bekannter isch er drum unter Geri S. Gwonder, em Name, wo er i de "Murmi News" und in “Murmi´s Abenteuer” treit. De Thomy Widmer chunnt us Oberentfälde. Nach de Kantonsschuel (Typus D - neui Sprache) het er in St. Galle Betriebsökonomie schtudiert. De Widmer isch zum Multitalent worde und hat agfange, mit verschidnige Programm uufzträte - Füürschlucker, Living Doll, Schlangemänsch, Ballonmodullör, Stelzenries und so wiiter. Er isch es Mitglied vo de Gauklergruppe Pajazzo gsi. Anderersiits het er vili Aläss i jedere Grössi organisiert, für Firme und privati Persone. Sini Motivation, als Produzänt, Dreibuechautor und Darschteller für sini Murmi-Sändige z´schaffe, isch en grossi, tüüfi Freud und Luscht am Läbe. Er bezeichnet sich als optimistische Mänsch und glaubt as Gueti. Bym verfasse vo jedem Dreihbuech versucht er immer, d´ Wält us de unverdorbene Optik vo mene Chind z´ betrachte und die in Murmi ine z´ projeziere. Läbeslauf vom Thomy Widmer uf creativio.at (Site cha nüme abgrüeft wärde; Suche im Webarchiv)[1] [2] Vorlage:Toter Link/www.creativio.at bgruefe am 4. Mai 2012 Geri S. Gwonder uf murmi.ch abgruefe am 4. Mai 2012 Artikel vom 5. Juni 2011
Grossbritannie chan folgendes bedüüte: Grossbritannie (Insle), d Hauptinsle vo de Britische Insle im Nordatlantik Verainigts Königriich, veraifachd för de Staat Verainigts Königriich Grossbritannie und Nordirland resp. früener Verainigts Königriich Grossbritannie und Irland, wo im Nordweschte vo Europa lit Verainigts Königriich Grossbritannie und Irland (1801–1927), staatsrächtlich s Gliich wie s Verainigt Königriich, aber no vor der Unabhängigkait vo (Süd-)Irland Königriich Grossbritannie (1707–1801), Staat noch em Zämmeschluss vo England (inklusiv Wales) und Schottland Lueg au: England (Begriffsklärung)
De Irmin und de Saxnot sind zwee altsächsischi Götter gsii, wo vo gwüssne Forscher mitem Gott Ziu (altsächs. *Tiu; de Name isch aber niene öberliferet!) gliichgsetzt werdet. Aber au anderi Düütige sind mögli. De Irmin werd nume vom Mönch Widukind vo Corvey gnennt, im Zämehang mit de Zerstörig vode Irminsul. De Widukind maint, as de Hirmin mitem griechische Gott Hermes und em römische Gott Mars gliichgsetzt werde cha. Well de Mars de Chrieggott isch, werd agnoo, as de Irmin e Form vom *Tiu gsii si chönnt. Sproochlich entsprecht em de nordischi Göttername Jörmunr, wo ann vo de vile Näme vom Gott Odin isch. Drum isch au e Gliichsetzig mitem altsächsiche Gott Wodan mögli. De Name bidütet "gross, universell". Well die Stell bim Widukind verworren isch, werd de Irmin vomene Tail vo de Forscher as unechte Gott bitrachtet. Wenn im Hildebrandslied de Hiltibrant rüeft: "wettu irmingot ... obana ab heuane" (I wiise de Gross-Gott obe vom Himel"), denn isch dodemit woll scho de christlichi Gott gmaint. Im altsächsische Taufglöbnis hend die noibecherte Sachse irne alte Götter Uuoden, Thunaer endi Saxnote müese abschwöre. I de Stammtafle vode Könige vo Essex z England, isch de Seaxneat de Soo vom Wóden und somit chaner
Meditation (latiin: meditatio „Noodenke“, au „sich zu de Mitti zentriere“) isch e Methode um sich z Beruige und z Sammle. Si werd i villne Kulture und Religione praktiziert um sich spirituell z entwickle. Im Buddhismus ghört si zu de zentrale religiöse Praxis, isch aber au im Hinduismus zimli wichtig. E Meditation cha natürli au usserhalb vonere religiöse Iistelig erfolge. Im Mittelalter het mer i de christliche Chlöster unterschide zwüschet de Meditation (meditatio : gegeständlichi Bitrachtig) und de Kontemplation (contemplatio : gegestandsfraiji Bitrachtig). Meditation spilt au hüt no i de Exerzitie vom Ignatius vo Loyola, em Begründer vom Jesuiten-Orde, e wichtigi Role. Zum meditiere werd empfole, as mer sich e ruigs Plätzli suecht, wo nöd z chalt und nöd z haiss isch und möglichst frai vo Insekte. De Platz mues suber sii und au ordentli iigrichtet, am beste schlicht und aifach. Au de Mensch wo meditiere will, sött sich vorene wäsche, demit er körperlich rain isch. Denn setzt er sich inere agneme Stelig uf de Bode, wobi natürli au e Chüssi brucht werde cha. För Afänger isch de Schniidersitz guet gaignet, fortgschrittni und beweglichi Lüt sitzed au im Halblotus oder im Lotussitz ane, wobi si druf achtet, as d Chnüü de
E Mantra (Sanskrit: मन्त्र, mantra m./n.) isch e hailigi Silbe, en hailige Vers oder e Gibet i östliche Religione, so im Hinduismus, em Buddhismus oder Sikhismus. Si weret i de Regle e bestimmti Azaal mol widerholt, oder au beliebeig villmol. D Öberliferig vo gwüssne Mantra werd ghaimbhalte, do me glaubt, ass si em Rezitator groossi spirituelli Chräft gend oder schädlich sind, wemer si falsch rezitiert. Anderi Mantra sind för all Lütt zuegängli. S wichtigste Mantra isch d Silbe Om oder Aum (ॐ auṃ, oṃ), wo i de indische Schrift en aignigs Zaiche het. Die Silbe het de Gott Brahma as ersts uusgsproche und drus use isch die ganzi Schöpfig entsande. Die Silbe het nünt z tue mitem christliche Wort „Amen“. S Mantra So-ham (सोऽहं , so'haṃ) tuet jede Mensch unbewusst ständig dör s Iischnufe und Uusschnufe widerhole und bedütet „Er isch Ich“, da maint, as Gott i jedem Mensch wont und jede Mensch wont i Gott. S Mantra Oṃ namo Bhagavate Vāsudevāya („Om, Verehrig em Erhabene Vasudeva!“) isch en Aaruef an Gott Krischna. S bekanntisti hinduistischi Mantra im Weste isch s Mahamantra vo de Hare Krishna. Es stammt us de Kali-Santarana Upanischad und isch im 16. Joorhundert vom Caitanya (1486-1533)
S Wessobrunner Gibet isch di moderni Bezaichnig vomene althochtütsche poetische Denkmool. Es stoot imene Buech vom Chlooster Wessobrunn und befindet sich hütt i de Bayrische Staatsbibliothek z Münche (Signatur: Clm 22053, III). De mit de poeta („vom Dichter“) betitleti althochtütschi Text isch um 810 im altbayrische Dialekt ufgschribe wore, zaigt aber altenglischi Spuure. S Gibet cha i drai Tail glideret were. De erst Tail isch i Stabraim verfasst und beschribt d Welt, bevor si entstanden isch. De sproochlich Stiil und de archaischi Wortschatz, aber au de Vergliich mit de Edda dütet druf hii, ases sich um e germanischi haidnischi Vorstelig handle chönnt, wo denn im zwaite Tail christlich ergänzt woren isch. De zwait Tail bestoot au us Stabraim, isch aber recht holprig und uugüebt. De dritti Tail isch denn e Gibet i Prosa. Im erste Tail sind bim Abschriibe zwai Wörter vergesse ggange. E bsundrigs Merkmol vo dem Tegscht isch, as d Vorsilbe ga- mit de Sternrune gschribe woren isch und för s Wort „und“ wert s angelsächsische Zaiche 7 bruucht. Muspilli Wilhelm Braune: Althochdeutsches Lesebuch. ISBN 3-484-10002-8 Wessobrunner Gibet im dütschsprochige Wikisource Bibliotheca Augustana
S Gibet dient emene Mensch dezue, sich an Gott oder ane Gotthait zwende und isch e wichtige Bestandtail vo allne theistische Religione. Es cha sich debi um Loob und Priis, Dank oder e Bitt, um en Hilferuef oder au um e Chlaag handle. E Gibet cha dihai im gschlossne Chämmerli betet werde oder gmainsam i de Öffetlichkait, es cha nume denkt, gflüsteret, gsproche oder gsunge werde. Es cha spontan erfunde werde oder e traditionel öberliferets Gibet sii. Die wichtigste Gibet im Christetum sind s Vaterunser und bi de Katholike s Ave Maria, im Islam isch es die erst Sure, d al-Fatiha. Dr Muslim muess fümfmol am Dag si Arbet underbräche für zum bäte. D Gebät wärde immer uf Arabisch gsait. D Jude bäte dreimol am Dag, sowohl d Manne wie d Fraue: am Morge s Schaharit, am Nomiddag d Mincha und z Obe dr Maariv. D Manne hai immer ä Huet oder ä Chappe a, und binde sich bim Schaharit Gebätsrieme, Tefillin, um d Ärm und wickle sich in ä Gebätsschal, a Talit, ii. S Gebät Schma Israel, wo d Essänz vom Judedum zum Inhalt het, wird am Morge und z Obe, aber au zu vile andere Ziite und us
D Fatiha (arabisch: الفاتحة, al-Fātiḥa „d Eröffnig“) isch die erst Sure im Koran und isch s wichtigste Gibet vo de Muslim und wird am Afang vo jeder rak'ah (Gebätsrundi) gsait und au wenn mä es Grab bsuecht. Wie alli heilige muslimische Teggscht wird si nume uf Arabisch rezitiert. Si het siibe Värs und in dene wird d Allmacht vo Gott und si Barmhärzikeit bezüügt und um d Füehrig vo Gott bittet. Si isch in dr Funktion as Glaubensbekenntnis em jüdische Schma Israel odr em chrischdlige Vaterunser ähnlig. Normdate: GND: 4462772-5 | LCCN: n82039968 | SUDOC/IdRef: 187060401 | VIAF: 174990803
In dr Informatik isch dr Kernel z Herzstuck vo da meischta Computerbetriebssyschtem. Zu sina Ufgaba ghört, d Ressourca vom Rechner z verwalta und d Kommunikation zwüscha dr Hardware und dr Software z ermöglicha. Als a Basiskomponenta vomana Betriebssyschtem stellt dr Kernel uf tüüfschter Ebeni an Abstraktionsschicht für d Ressourca (speziell Arbetsspeicher, Prozessora und Iigabe/Usgabe-Grät) zur Verfüagig. Dia Schicht wird vo dena Komponenta verwendet, damit sie ihri Funktiona erfülla könnd. Dr Kernel verwaltet dr Zuagriff uf dia Ressourca üblicherwiis dur Interprozess-Kommunikation (IPC) und Syschtemufrüaf (engl. system calls). All dia Ufgaba werden vo verschiedana Kernel au uf an unterschiedlichi Art erledigt, je noch Ufbau und Implementation. Während an monolithischa Kernel probiert, die Ziel z erreicha, indem er alla Programmcode im glicha Adressberiich usfüahrt, zum d Leischtig vom Syschtem verbessera, laufend d Dianscht vomana Mikrokernel stattdessa hauptsächlich uf Benutzerebeni (engl. user space), was wiederum d Wartig und d Modularität vom Code verbesseret. As exischtieren au verschiedeni Usprägiga zwüscha dena beida Extrem. Dia meischta Betriebssyschtem basieren uffem Kernel-Konzept. D Exischtenz vomana Kernel isch di natürlich Konsequenz drvo, as Computersyschtem als a Serie vo Abstraktionsschichta ufzbaua, wobi jedi Schicht uf da Funktiona vo dr nögschtunterschta Schicht basiert. Us dera Sicht isch dr Kernel einfach dr
De Lachyoga, Hasya-Yoga oder au Yogalache isch e moderni Form vom Yoga, wo mer aifach oni Grund lache tuet. Die Lachüebige werdet kombiniert mit Deen- und Ooteüebige und Pantomimik, wo zum Lache areget. S Ziil vom Lachyoga isch, as de Mensch öber en afänglichs künstlichs Lache zumene echte Lache chunt, wo denn bifraie söll. D Technik vom Lachyoga isch vom Wüsseschaftsschurnalist Norman Cousins i Selbstversüech oni Hilf vo Laborratte entwicklet worde. De indischi Arzt Madan Kataria vo Bombay het die Lachüebige vom Cousins mit traditionelle Yogaüebige kombiniert und denn 1995 de ersti Lachklub gründet. Um 2010 hets me as 5000 derig gee, und d Lachyoga-Biwegig fiiret jede erst Sunntig im Mai de Weltlachtag. Bim Lachyoga tuet mer lache, oni as mer Witz bruucht, denn Theorii vom Kataria sait, as d Würkig vom Lache unabhängig vom Uuslööser isch. Drum bruucht mer nöd umbedingt Humor, um Lachyoga z träniere. Dodemit sai Lachyoga bsundrigs au för Lüt us nördliche Braitegraad gaignet. I de Gruppe bildet sich den sowiso e Dynamik, wo echts Lache ufchunt und sich verbraite tuet. D Verfechter vom Lachyoga erkläret miteme Lächle, ass de Lachyoga, well me nöd gliichzitig Lache und Denke chöni, e positivi Würkig uf de Gaist uusüebi